Prom!

"Prom!" () ir 2017. gada ASV šausmu filma. Filmas režisors un scenārija autors ir Džordans Pīls, šī filma ir viņa debija režijā. Filmā galvenās lomas atveido Denjels Kaluja un Elisone Viljamsa, pārējās lomās filmējās Bredlijs Vitfords, Kalebs Lendrijs Džonss, Stīvens Rūts, Lakeits Stenfīlds un Ketrina Kīnera.

Filmas "Prom!" pirmizrāde norisinājās Sandensas kinofestivālā ,http://www.latimes.com/entertainment/la-et-get-out-race-horror-sundance-jordan-peele-1485477812-htmlstory.html bet ASV kinoteātros filmu sāka izrādīt pēc mēneša — 24. februārī. Latvijā filmas pirmizrāde norisinājās . Filmas starptautiskie ieņēmumi ir 255 miljoni ASV dolāru pie 4,5 miljonu budžeta, ierindojot filmu starp 10 ienesīgākajām 2017. gada filmām un kļūstot par vienu no pēdējo gadu ienesīgākajām šausmu filmām.

Kritiķi pozitīvi novērtēja scenāriju, režiju, aktierspēli un filmas humoru. ASV Kinokritiķu nacionālā padome, Amerikas Kinoinstitūts un Time filmu iekļāva savos veidotajos gada filmu labākajos desmitniekos. Filma tika izvirzīta 90. Kinoakadēmijas balvai četrās nominācijās, bet balvu ieguva tikai nominācijā "Labākais oriģinālscenārijs". Vēl filma ieguva piecas nominācijas Kritiķu izvēles kino balvai, divas Zelta globusa balvai un divas BAFTA kino balvai.

 Atsauces 

 Ārējās saites 

Kategorija:2017. gada filmas
Kategorija:ASV filmas
Kategorija:Šausmu filmas
Kategorija:Universal Pictures filmas
Kategorija:Džordana Pīla filmas
Kategorija:Spraiga sižeta filmas
Kategorija:Satīriskās filmas
Kategorija:Neatkarīgās filmas
Kategorija:Blumhouse Productions filmas